তবে অভিবাসন প্রক্রিয়া সহজ করার বিপক্ষেও মত দিচ্ছেন অনেক বিশ্লেষক। এ ব্যাপারে প্রথমে একটি সামাজিক ঐক্যমত্য প্রতিষ্ঠা করা জরুরী বলে মনে করছেন তাঁরা। কারণ হিসেবে বলা হচ্ছে কোরিয়ান সমাজ দীর্ঘদিন ধরে ‘সংরক্ষিত’ থাকায় দেশটির নাগরিকদের একটি বড় অংশ ভিনদেশী সংস্কৃতির অবাধ প্রবেশাধিকার দিতে আগ্রহী নন। এর উপর প্যারিসে সাম্প্রতিক সন্ত্রাসী হামলার পর অভিবাসীদের ব্যাপারে নেতিবাচক ধারণা আরও জোরদার হয়েছে। আর এসব কারণে অভিবাসন আইন বদলালেই যে কোরিয়ানরা বিদেশীদের জন্য দেশের দুয়ার খুলে দেবে এমনটা ভাবার কোন সুযোগ নেই বলে মনে করছেন গবেষক লি সাম সিক।